
 COMUNA LIVEZILE

 JUDEŢUL BISTRIŢA-NĂSĂUD                                                                      

Nr.10495/16.09.2024
  REFERAT DE APROBARE
privind inițierea proiectului de hotărâre pentru aprobarea regulamentului privind modalitățile de identificare și verificare a categoriilor de beneficiri ai stimulentului educațional acordat preșcolarilor, sub formaă de tichete sociale, de pe raza comunei Livezile

Având în vedere faptul că, prin Legea nr. 248/2015 privind stimularea participării în învățământul preșcolar a copiilor provenind din familii defavorizate, cu modificările și completările ulterioare, se instituie stimulentul educațional sub formă de tichete sociale acordat copiilor de vârstă preșcolară, care frecventează unitățile de învățământ preșcolar și care provin din familii defavorizate.
  Stimulentul educațional se va acorda de către Primăria comunei Livezile prin intermediul Compartimentului de Asistență Socială și Autoritate Tutelară. 
Tichetele  sociale sunt acordate în cadrul unui program de interes național, în scopul stimulării participării în învățământul preșcolar a copiilor din familii defavorizate și a creșterii accesului la educație a acestora.
 Unitățile de învățământ preșcolar sunt considerate, conform Legii nr. 198/2023 a învățământului preuniversitar grădinițelecu program normal, prelungit și săptămânal, care funcționează ca unități                  cu personalitate juridică, inclusiv grădinițele speciale. 
În temeiul prevederilor art. 139 alin. (3) lit. a) și art. 166 alin. (2) lit. p) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, supun spre dezbatere şi aprobare, Consiliului Local al comunei Livezile, proiectul de hotărâre privind aprobarea Regulamentului privind modalitățile de identificare și verificare a categoriilor de beneficiri ai stimulentului educațional acordat preșcolarilor, sub formă de tichete sociale, de pe raza comunei Livezile.  

